Kummeli esittää: Kontio & Parmas -elokuva

Kummeli esittää: Kontio & Parmas -elokuva on kuudes suomalaisen viihderyhmän Kummelin tekemä elokuva. Se sai ensi-iltansa elokuvateattereissa 4. marraskuuta 2022. Elokuva pohjautuu samannimiseen televisiosarjaan.

Elokuvan on ohjannut Aleksi Mäkelä ja tuotannosta vastaa Samuli Norhomaa, Jukka Helle ja Markus Selin / Solar Republic Oy. Elokuvan levityksestä vastaa Nelonen Media.

Elokuva jäi Heikki Silvennoisen viimeiseksi osana Kummeli-ryhmää.

Juoni
Kummeli esittää: Kontio & Parmas -elokuvassa häikäilemätön terroristijärjestö uhkaa räjäyttää Valkeakosken lähialueineen taivaan tuuliin, ellei sen vaatimuksiin suostuta. Mr. Greenin johtama järjestö vaatii metsien tehohakkuiden välitöntä lopettamista. Sinänsä oikeutettu vaatimus saattaa Kontion ja Parmaksen visaisen ongelman eteen: Miten pelastaa maailma julmien terroristien käsistä? Terroristien, jotka haluavat pelastaa maailman tuhoamalla sen.

Sisäiseen tutkintaan erikoistunut spesiaaliagentti Kiiveri ei ehdi maailmaa pelastamaan imetyskiireittensä vuoksi ja kun Kostamovaarallakin tihkuu, on miehistövaje Valkeakosken poliisissa huomattava. Kun kaiken lisäksi poliisipäällikkö Ljunkka on joutunut terroristien panttivangiksi, tilanne tuntuu epätoivoiselta.

Onneksi Taapero tuo kuitenkin paikalle myös Valkeakosken oman pojan Hurtan, joka on saanut hoitoa sekakäyttöönsä ja kouluttautunut siinä ohessa kansainväliseksi erikoismieheksi, erityisalanaan terrorismin vastainen taistelu.

Jopa humanisti Sumelius on neuvoton, eikä asiaa helpota, että kuuluisa orpojen ja vaivaisten kiduttaja Mr. Green lähettää kaksi brutaalia erikoismiestä iskemään Kontion rakkaimpiin perheen jäseniin; kaksosiin Morttiin ja Verttiin ja tangokuningatar Korisevaan.

Alkaa hermoja riipivä taistelu pahuutta vastaan.

 Rooleissa 

Tiivistetyt tuotantotiedot
 Käsikirjoitus:  Heikki Vihinen ja Heikki Silvennoinen Musiikki:  Heikki Silvennoinen, Timo Kahilainen ja Heikki Hela Pukusuunnittelu:  Maarit Tuononen Maskeeraussuunnittelu:  Tiina Ryynänen Lavastus:  Tanja Rautiainen Äänisuunnittelu:  Pekka Karjalainen Leikkaus:  Kimmo Taavila Kuvaus:  Pini Hellstedt F.S.C. Linjatuottajat:  Anna Nuru ja Johanna Tarvainen Tuottajat:  Samuli Norhomaa, Jukka Helle ja Markus Selin Ohjaus:  Aleksi Mäkelä Tuotanto:  Solar Republic Oy Elokuvan levitys:  Nelonen Media Kuvaukset:  Syys-lokakuu 2020 Ensi-ilta:  4. marraskuuta 2022 Rahoittava TV-yhtiö:  Nelonen
Arvosteluja
 Pellonpää, FilmFIN,  (1,5)https://www.filmifin.com/arvostelu/kontio-parmas-elokuva

 Kartastenpää, Aamulehti,  

 Aamulehden arvostelu elokuvasta

 Lähteet 

Luokka:Vuoden 2022 suomalaiset elokuvat
Luokka:Kummeli-elokuvat
Luokka:Aleksi Mäkelän ohjaamat elokuvat